b'\n_START_ARTICLE_\nToga smetlika\n_START_SECTION_\nOpis\n_START_PARAGRAPH_\nToga smetlika v vi\xc5\xa1ino dose\xc5\xbee do 30 cm, na vrhu vzravnanih stebelc pa ima somerne, dvoustnate bele ali rahlo vijoli\xc4\x8dne cvetove, ki imajo spodnjo ustno dalj\xc5\xa1o od zgornje in izrazito rumeno liso. Obi\xc4\x8dajno merijo med 6 in 10 mm. Cvetna \xc4\x8da\xc5\xa1a je cevasta in je sestavljena iz \xc5\xa1tirih listi\xc4\x8dev._NEWLINE_Stebelni listi so koni\xc4\x8dasto jaj\xc4\x8dasti in imajo razlo\xc4\x8dne zobce. Niso pora\xc5\xa1\xc4\x8deni z dla\xc4\x8dicami.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nDomovina toge smetlike je Evropa, kasneje pa so jo zanesli tudi na severovzhod Severne Amerike._NEWLINE_Najbolje uspeva na poapnenih travnikih in gozdnih robovih._NEWLINE_V tradicionalni medicini se pripravki iz toge smetlike uporabljajo za zdravljenje o\xc4\x8desnih vnetij, predvsem pri alergijskemu konjunktivitisu. Poleg tega se uporablja tudi za pospe\xc5\xa1evanje teka in prebave ter kot sredstvo za kr\xc4\x8denje in krepitev tkiv, pa tudi za laj\xc5\xa1anje bolezni dihal pri nahodu, ka\xc5\xa1lju, gripi in bronhitisu in za zdravljenje o\xc4\x8desnega je\xc4\x8dmena in splo\xc5\xa1ne o\xc4\x8desne utrujenosti ter motnjah vida .'